Document ID: 31993D0660

ΑΠΟΦΑΣΗ ΤΗΣ ΕΠΙΤΡΟΠΗΣ της 22ας Νοεμβρίου 1993 για τροποποίηση της απόφασης 92/589/ΕΟΚ σχετικά με πολυετές πρόγραμμα προσανατολισμού του αλιευτικού στόλου του Βελγίου για την περίοδο 1993-1996, σύμφωνα με τον κανονισμό (ΕΟΚ) αριθ. 4028/86 του Συμβουλίου (Τα κείμενα στην γαλλική και ολλανδική γλώσσα είναι τα μόνα αυθεντικά) (93/660/ΕΚ)
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
τον κανονισμό (ΕΟΚ) αριθ. 4028/86 του Συμβουλίου της 18ης Δεκεμβρίου 1986 σχετικά με κοινοτικές ενέργειες για τη βελτίωση και την προσαρμογή των διαρθρώσεων του τομέα της αλιείας και της υδατολλιέργειας (1), όπως τροποποιήθηκε τελευταία από τον κανονισμό (ΕΟΚ) αριθ. 3946/92 (2) και ιδίως το άρθρο 4 και το άρθρο 5 παράγραφος 2,
Εκτιμώντας:
ότι το Βέλγιο διαβίβασε στην Επιτροπή υπόμνημα σχετικά με το πολυετές πρόγραμμα προσανατολισμού του αλιευτικού του στόλου, που εξεδόθη στις 21 Δεκεμβρίου 1992-
ότι, στο εν λόγω υπόμνημα, οι βελγικές αρχές εκτιμούν ότι η αυστηρή εφαρμογή των στόχων που αναφέρονται στο πρόγραμμά τους, θα οδηγούσε σε εξαφάνιση του συνόλου της αλιευτικής βιομηχανίας στο Βέλγιο, λόγω του μικρού μεγέθους του στόλου-
ότι οι βελγικές αρχές έχουν εκτιμήσει τις μέγιστες μειώσεις των ικανοτήτων ανά τμήμα του στόλου τους, που ήταν δυνατόν να εγγυηθούν διαφυλάττοντας συγχρόνως ένα ελάχιστο ζωτικό επίπεδο της αλιευτικής τους βιομηχανίας-
ότι οι εν λόγω εκτιμήσεις ανακοινώθηκαν στην Επιτροπή στις 9 Ιουνίου 1993-
ότι οι εν λόγω μειώσεις αντιπροσωπεύουν μείωση των συνολικών ικανοτήτων του βελγικού στόλου, που καταγράφηκε την 1η Ιανουαρίου 1992, της τάξης του 15 % σε κινητήρια δύναμη και του 23 % σε χωρητικότητα-
ότι τα μέτρα που προβλέπονται στην παρούσα απόφαση είναι σύμφωνα με τη γνώμη της Μόνιμης Επιτροπής Διαρθρώσεων της Αλιείας,
ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
Άρθρο 1
Ο πίνακας στόχων σχετικά με το πολυετές πρόγραμμα προσανατολισμού του στόλου του Βελγίου για την περίοδο 1993-1996, που αναφέρεται στο παράρτημα της παρούσας απόφασης, συμπεριλαμβανομένων των υποσημειώσεων, ακυρώνει και αντικαθιστά τον πίνακα που αναφέρεται στο παράρτημα της απόφασης 92/589/ΕΟΚ.
Άρθρο 2
Η παρούσα απόφαση απευθύνεται στο Βασίλειο του Βελγίου.
Βρυξέλλες, 22 Νοεμβρίου 1993.

Labels: 18
15
19
6